ISRAEL-RAPORTTI EUROOPAN PARLAMENTISTA
Katsaus kuluneeseen vuoteen 2019
Shalom ja tervetuloa ohjelman pariin!
Olemme Euroopan parlamentissa EU:n sydämessä Brysselissä.
Tänään luomme katsauksen vuoteen 2019.
Tarkastelemme uutistapahtumia, jotka vaikuttivat Israeliin, -
Lähi-itään ja Euroopan unioniin.
Vieraina tänään: Tomas Sandell, ECI:n perustaja ja johtaja; -
Charlie Weimers, MEP Ruotsidemokraateista; -
ja tri Andreas Kelling, ECI:n erityislähettiläs.
Tervetuloa kaikille!
Aloitan teistä, Tomas.
Meillä on nyt mahdollisuus muistella vuoden 2019 tärkeimpiä tapahtumia.
Jos mietitään ECI:n työtä, -
mitkä olivat vuoden 2019 kohokohtia?
Kiitos, Simon. On hyvä katsoa taaksepäin vuoteen 2019.
Vuosi oli monin tavoin kaoottinen.
Oli virkasyytteitä eri puolilla, brexit ja hallituskriisejä.
ECI:lle vuosi oli hyvä.
Vaikutusalamme on kasvanut.
Vaikutamme nyt kaikissa maanosissa, -
etenkin YK:ssa New Yorkissa tekemämme työn kautta, -
mutta myös erityislähettiläs Kellingin kautta Afrikassa.
Mieleeni tulee kaksi asiaa, kun muistelen vuotta 2019.
Järjestimme sederin eli perinteisen juutalaisen pääsiäisaterian -
YK:ssa päämajassa -
täydelle salille, 80 osallistujalle, joista valtaosa oli lähettiläitä.
Se oli meille hyvin erityinen hetki. Paikassahan on paljon vihamielisyyttä.
Kuitenkin Israelin lähettiläs istui siellä kunniapaikalla rabbin kanssa.
He pitivät puheita arvovaltaiselle yleisölle -
ja kävivät läpi haggada-tekstin, -
ja kuten Jes. 2:ssa sanotaan, -
opettivat Jaakobin Jumalan, Israelin Jumalan, teitä.
Se oli minusta hyvin erityistä.
Toinen merkkitapahtuma oli tietysti tapaamiseni -
Saksan liittopäivien puhemies Wolfgang Schäublen kanssa.
Tapasimme näin kasvokkain ja keskustelimme Saksan tilanteesta, -
ei vain antisemitismin lisääntymisestä, vaan myös...
Hän itse sanoi: "Halusin tavata teidät siitä syystä, -
että järjestönne kannattaa yhtenäistä Jerusalemia.
Selittäkää, mitä tarkoitatte?"
Meillä oli pitkä, mielenkiintoinen keskustelu, jossa selitin, -
miksi meistä olisi parasta pitää Jerusalem yhtenäisenä.
Tämä oli kenties ensimmäinen kerta, -
kun hän kuuli johdonmukaisen perustelun yhtenäiselle Jerusalemille.
Se tekee siitä erityisen minulle ja ECI:lle.
Charlie, tervetuloa taas ohjelmaan! Olette parlamentin nousevia tähtiä.
Isännöitte ECI:n vuosikonferenssia, -
jonka teema oli "EU:n ja Israelin valtion diplomaattisuhteet 60 vuotta".
Teidän kokemuksenne pohjalta europarlamentaarikkona täällä -
millaisia käytännön toimenpiteitä ehdottaisitte, -
jotka voisivat lähentää EU:n ja Israelin suhteita?
Näen moniakin asioita, joita tulisi tehdä.
Ensinnäkin EU:n tulisi mielestäni olla nöyrempi toimija -
kuin se on ollut.
Tuotemerkintä on tuorein -
monista Israel-vastaisista toimista eurooppalaisten puolelta.
Ensiksi Euroopan pitää laittaa oma pesä kuntoon -
ja johtaa esimerkillä -
kitkemällä antisemitismiä ja Israel-vihaa.
Olen myös sitä mieltä, että EU:n tulisi ottaa oppia Israelista -
esimerkiksi terrorisminvastaisessa taistelussa ja innovaatioissa.
Luin äskettäin, että Israel on löytä- mässä hoitokeinon haimasyöpään.
Se pelastaisi monia ihmishenkiä.
Meidän täällä tulisi ottaa oppia siitä.
Ja vielä kaksi asiaa. Kehittää kauppaa.
EU:lla on ylijäämää.
On oma etumme kehittää kauppasuhteita Israeliin.
Toiseksi tulisi tarkistaa JCPOA:ta, epäonnistunutta Iran-sopimusta.
Andreas, on ilo saada teidät taas ohjelmaan.
Viimeksi olitte mukana, kun loimme katsauksen vuoteen 2018.
Olette toiminut nyt kaksi vuotta ECI:n erityislähettiläänä Afrikassa.
Mitä tehtävä sisältää?
Miten suhteiden lähentäminen Afrikkaan hyödyttää Israelia?
Olemme kutsuneet Israeliin delegaatioita Afrikan maista, -
kuten Etelä-Afrikasta, Namibiasta, Zimbabwesta, Mosambikista, -
Keniasta ja Tansaniasta.
Olemme esitelleet heille Israelia kasvuyritysten maana.
Hämmästykseksemme sillä on ollut heihin ällistyttävä vaikutus.
Israelilla on ensinnäkin teknologiaa, jolla he voivat kehittää omaa maataan.
Lisäksi Israelin esimerkki kannustaa. 70 vuotta sitten siellä ei ollut mitään.
Nyt maa on vihreä, kehittynyt.
Vielä hetki sitten se oli kehittymätön.
Tämä on ehdoton menestystarina.
Valtaosalla näistä Afrikan maista on maaperässään mineraaleja.
Israelilla ei ole mitään. Se on vasta hiljattain löytänyt öljyä ja kaasua.
Afrikan mailla on kaikki ainekset luoda kehittymisestään menestystarina.
Se on yksi todella tärkeä näkökulma Afrikalle.
Toinen on Israelin kehittämän teknologian hyödyntäminen.
Israelissa ja Etelä-Afrikassa on samanlainen ilmasto.
Afrikan eteläosia piinaa jo toista vuotta vakava kuivuus.
He tarvitsisivat mm. israelilaista vedensäästö- ja istutusteknologiaa.
Se on ala, jossa Israelilla on avainrooli.
Kolmantena mainitsisin keskinäiset intressit.
Israel tahtoo voittaa Afrikan maita puolelleen tukeakseen niitä -
monenkeskisissä yhteyksissä.
YK:ssa ja muualla kohentuneet kahdenväliset suhteet -
ovat heille äärimmäisen tärkeitä.
Kiitos näistä valaisevista tiedoista.
Tomas, vuonna 2019 oli hyvin runsaasti tapahtumia -
EU:ssa, Israelissa, USA:ssa ja Lähi-idässä.
Oli Euroopan parlamentin vaalit. Meillä on uusi Euroopan komissio.
Israelissa järjestettiin kahdet vaalit. Britanniassa oli tärkeät vaalit.
Yhdysvaltain hallinto tunnusti Israelin suvereniteetin Golanin kukkuloilla.
Se solmi strategiasopimuksen Israelin kanssa, -
että jos Iran uhkaa Israelin olemassa- oloa, USA puolustaa Israelia.
Lisäksi näimme, että antisemitismi valitettavasti hallitsi uutisotsikoita -
jälleen vuonna 2019.
Mikä mielestänne oli vuoden 2019 merkittävin uutistapahtuma, -
joka näihin maihin vaikutti?
Luettelittekin niistä jo monia.
Jos pitäisi valita kaksi, palaisin viime kerran aiheeseemme -
eli EU-tuomioistuimen tuomioon niiden tuotteiden merkitsemisestä, -
jotka tulevat israelilaisasutuksista.
Mielestämme tuomio on selvästi vääränsuuntainen.
Väärä viesti väärään aikaan ja väärälle kohdeyleisölle.
Ja kuten mainitsimme, tuomio annettiin vain kaksi päivää -
Kristalliyön vuosipäivän jälkeen.
Se herättää erityistä huolta Euroopan suunnasta.
Luin hiljattain tuoreita tilastoja Ranskasta.
Ranskalaisilta kysyttiin, -
ostaisivatko he mitään Israelissa valmistettua.
Jo valmiiksi 69 prosentilla on kielteinen asenne.
He sanovat, että he olisivat hyvin epäröiviä -
Israelissa valmistettujen tuotteiden ostamisen suhteen.
Kun kysytään, ostaisivatko he juutalaisasutusten tuotteita, -
luku nousee 75 prosenttiin.
Mielestäni EU:lla pitäisi olla johdon- mukaisempi linja antisemitismiin.
Se ei voi tehdä rangaistavaksi ja demonisoida -
juutalaisten toimintaa raamatullisella sydänmaallaan.
Jos maailmassa on yksi alue, jonka tulisi olla selvästi juutalainen,-
se on Juudea. Tarvitsee vain katsoa itse nimeä ymmärtääkseen, -
että tämä on paikka, jossa juutalaisia on aina asunut ja tulee aina asumaan-
eikä siitä tulisi tehdä ongelmaa.
Positiivisempana uutisena pidän Israelin diplomatiasaavutuksia.
Vuonna 2019 Netanjahu vieraili Intiassa, -
Moskovassa ja Omanissa.
Eritoten kun tarkastellaan suhteita sunni- ja Persianlahden maihin, -
kansallislaulu Hatikvaa soitetaan urheilukilpailuissa arabimaissa.
On ministerivierailuja. Israelilaisille turisteille on avattu pääsy Dubaihin.
Vielä viisi vuotta sitten tämä olisi ollut ennenkuulumatonta.
Meidän täällä Euroopassa tulisi panna tämä merkille ja kysyä, -
haluammeko me olla ainoa Israelia vastustava maanosa, -
kun koko muu maailma haluaa lähentää suhteita Israeliin?
Charlie, teille vuosi 2019 oli hyvä. Teidät valittiin Euroopan parlamenttiin.
Olemme iloisia siitä ja etenkin tuesta Israelille ja juutalaisyhteisölle.
Mikä teistä oli vuoden 2019 merkittävin uutinen?
Ei niinkään mikään yksittäinen tapahtuma vaan kaksi suuntausta.
Ensimmäinen antisemitismin tulo osaksi poliittista valtavirtaa.
Ei ollut ensimmäinen vuosi, kun niin käy, mutta siihen ollaan tottumassa.
Ollaan tottumassa siihen, että Britanniassa työväenpuolue -
esittelee puoluekokouksessaan juutalaisia karikatyyrejä.
Ollaan tottumassa siihen, että Ruotsin demarinuoret huutavat: -
"Murskatkaa Israel! Murskatkaa sionismi!" Malmön kaduilla.
Tämä ei ole äärivasemmisto -
vaan jotain, mitä täällä määritellään poliittiseksi valtavirraksi.
Itse en näe siinä mitään valtavirtaa.
Ehkä näitä puolueita kuvaamaan pitää etsiä uudet termit, -
elleivät ne pane kuriin antisemitistisiä ajatuksia hautovia jäseniään.
Toinen iso suuntaus on se, -
että nämä samat puolueet ovat väittäneet torjuvansa antisemitismiä, -
mutta ne ovat tehneet sen pelkästään poliittisista syistä.
Ne eivät ole puuttuneet -
Antifan ja äärivasemmistoliikkeiden antisemitismiin.
Ne eivät ole käsitelleet Lähi-idästä tuotua antisemitismiä.
Olen huomannut, että keskustelu on muuttumassa avoimemmaksi, -
mikä minusta on toivoa herättävä merkki, -
sillä ongelma pitää tunnistaa, jotta sen voi korjata.
Hyvä analyysi.
Andreas, olette asunut Israelissa vuodesta 2004, yhteensä 15 vuotta, -
puolitoista vuosikymmentä.
Saatte seurata Israelia koskevia uutisia aitiopaikalta.
Tämä vuosi oli Israelille erikoinen.
Israelissa oli kahdet vaalit, huhtikuussa ja syyskuussa.
Selittäisittekö Israelin poliittista tilannetta?
Miksei hallitusta pystytä muodostamaan?
Miten se vaikuttaa Israelin ja EU:n suhteisiin? Pieni kysymys, tiedän.
Tahdon ensin kehua Israelin demokratiaa.
Missä toisessa maassa voisi olla kahdet vaalit -
ja todennäköisesti kolmannet tulossa maaliskuussa.
Niissä maa yrittää selvittää, kuka muodostaa seuraavan hallituksen.
Minusta se on hyvä asia ja hieno osoitus muulle maailmalle -
demokratiasta monien täysin epädemokraattisten maiden keskellä.
Toiseksi on kiehtovaa, että kaiken tämän keskellä -
virkaa tekevä pääministeri viedään oikeuteen.
Jätän tuomarien päätettäväksi, onko se oikein vain väärin.
Mutta mielestäni se on aivan ainutlaatuista, -
että kehittyneen maan pääministeri asetetaan syytteeseen.
Vastaavaa ei tapahdu missään muualla.
Israelin demokratian vahvuudesta kertoo, että tällaista voi tapahtua.
En usko, että asialla on vaikutusta Israelin―EU:n suhteisiin.
Euroopan unionin pitää vain odottaa, -
kunnes hallitus on muodostettu.
Jos muistamme viime vaalit Saksassa, -
sielläkin hallituksen muodostaminen kesti. Odotetaan. Kyllä se tulee.
Hyvä tietää.
Tomas, USA:n tuki Israelille oli taas erinomaista vuonna 2019.
Aiemmin presidentti Trump tunnusti Jerusalemin Israelin pääkaupungiksi -
ja siirsi lähetystön sinne. Nyt hallinto tunnusti Golanin Israelille kuuluvaksi.
Maat solmivat puolustussopimuksen, -
joka suojelee Israelia ensi kertaa, jos sen olemassaoloa uhataan.
Myös ulkoministeri Pompeo on ilmaissut kantansa, -
että Juudean ja Samarian juutalais- asutukset eivät ole laittomia.
Miten presidentti Trumpin tuki Israelille vaikuttaa -
EU:n Israelin- ja Lähi-idän-politiikkaan?
Täydellisessä maailmassa ne toimisivat käsikkäin.
Niin transatlanttisen yhteistyön pitäisikin sujua.
Nykyään ikävä kyllä Euroopassa on vähän lapsellinen asenne.
Mitä ikinä USA:n nykyhallinto tekee, Eurooppa haluaa tehdä päinvastoin.
Täällä ei nähdä, että Washingtonista tulisi mitään hyvää.
Olen sitä mieltä, että USA on toiminut hyvin rakentavasti.
Se on pyrkinyt etsimään uudenlaisia ratkaisuja.
Olen erityisen vaikuttunut rauhan- suunnitelmasta tihkuneista tiedoista.
Minusta se on hyvin ennakoiva.
Siinä painotetaan palestiinalaisten elämänlaatua ja arvokkuutta -
ja palestiinalaisyhteisöjen vahvistamista luomalla työpaikkoja.
Ohjelman taltiointihetkellä täällä Brysselissä -
uusi Euroopan komissio istuu vasta toista päivää.
Toivon, että voisimme nähdä muutoksen asenteissa, -
niin että tätä monimutkaista tilannetta alettaisiin tarkastella rakentavammin.
Ei pitäisi yrittää pohtia, -
miten luoda Lähi-itään taas yksi epäonnistunut valtio, -
joka ei takaa perusihmisoikeuksia ja vapauksia kansalaisilleen.
Sen sijaan tulisi pohtia, kuinka luoda tilanne, -
jossa palestiinalaiset voivat kukoistaa -
ja jossa heidän oikeuksiaan kunnioitetaan.
USA on tässä oikeilla jäljillä.
Nyt EU:n pitäisi pystyä tunnistamaan rauhansuunnitelmasta -
edes ne asiakohdat, joissa voitaisiin tehdä yhteistyötä, -
eikä aina yrittää mennä täysin päinvastaiseen suuntaan.
En tarkoita, etteikö voisi toivoa parannuksia USA:n ulkopolitiikkaan -
ja diplomatiaan, mutta se on oman jaksonsa aihe.
Tämä on raportti Euroopasta.
Charlie, Iranin islamilainen tasavalta hallitsi uutisotsikoita myös v. 2019.
Ensinnäkin Iranissa oli suurtulvat, mittaluokaltaan raamatulliset.
Valtamedia ei juurikaan kertonut niistä.
Ne aiheuttivat valtavat tuhot, mikä sai kansan kaduille.
Näimme myös, että Iran pommitti -
öljynjalostamoa Saudi-Arabiassa.
Se kaappasi useita ulkomaalaisia laivoja Hormuzinsalmessa.
USA ja Iran olivat hyvin lähellä sotaa kesällä.
Te piditte Iranista hienon puheen, joka tavoitti myös iranilaiset.
Miten arvioisitte EU:n Iran-politiikkaa?
Ja miksi Euroopan pitää olla valpas Iranin uhkan edessä?
Federica Mogherini oli viime viikolla parlamentin täysistunnossa, -
joten hyödynsin tilaisuuden ja puhuin hänelle ja muille Euroopan johtajille.
Euroopan pitää lopettaa mullahien rinnalla seisominen -
ja alkaa tukea Iranin kansaa.
Iran-sopimus auttaa hallintoa -
ja pitää hallinnon pystyssä pidempään kuin olisi tarpeen.
Mielestäni EU:n kommentit -
Iranin mielenosoituksista, -
että tulisi käyttää maksimaalista malttia, -
ovat yksinkertaisesti riittämättömiä.
EU:n täytyy tehdä selväksi, -
että ulkopolitiikassamme kaikkein tärkeimmällä sijalla -
on taistella ääri-islamia vastaan, ja Iran on osa tätä ongelmaa.
Ehdottomasti. Kiitos.
Andreas, ohjelma-aikaa on vielä viisi minuuttia.
Työnne liittyy tiiviisti Israelin ihmeeseen, kasvuyrityksiin.
Kun katsomme vuotta 2020, mitkä ovat isoja ongelmia...
Muotoilen kysymyksen uudelleen.
Miten tärkeä on Israelin teknologinen kehitys, -
jota Eurooppa tarvitsee taloutensa tueksi, -
ja miten paljon Eurooppa tarvitsee Israelin turvallisuusosaamista?
Muotoilen vastauksen yhdeksi lauseeksi: Tulevaisuus on Israelissa.
Jos vaikka katsotaan sitä, -
että vain pari vuotta sitten Saksasta tuli delegaatio, -
jossa piti olla myös ison saksalaisen autonvalmistajan edustajia, -
mutta heille ei annettu lupaa tulla.
Nykyään tämä autonvalmistaja toimii Israelissa -
siellä olevan innovaation takia.
Jos Israelista EU:hun tulevat tekniset innovaatiot poistettaisiin, -
koettaisiin täydellinen pysähtyminen.
Jos joltain samankokoiselta maalta EU:sta poistettaisiin innovaatiot, -
samanlaista pysähdystä ei tulisi.
Se on ehdottomasti asia, joka EU:n tulisi ottaa huomioon.
Ja sitten jos tarkastellaan terrorismia, viime vuonna on nähty terroritekoja, -
ja ne tulevat lisääntymään. Israelissa asuvana koen täällä käydessäni, -
että eurooppalaiset elävät eri planeetalla.
Täällä ei ole turvallisuustoimia, jotka estäisivät näitä lisääntyviä tekoja.
Euroopan pitää oppia paljon Israelilta. Jos oppimishalua on, se voi oppia.
Mielestäni Euroopalla on nyt edessään valinta:
joko se hyväksyy, että Israel on kulttuurisesti osa -
laajempaa eurooppalaista aluetta, -
ja sulkee sen piiriinsä taloudellisesti ja poliittisesti -
tai se torjuu sen ja sitten koittaa pysähdys, josta puhuin.
Hyvä analyysi. Tomas, elämme erikoisia aikoja.
Olemme astumassa uudelle vuosikymmenelle.
Poliittisilla tapahtumilla on siihen suuri vaikutus.
Mitä tilaisuuksia ja haasteita -
vuosi 2020 tuo ECI:lle ja Israelin tukijoille?
Ennen kuin vastaan, tahdon kiittää panelistiamme Charlie Weimersia -
siitä, mitä hän sanoi Iranin kansan puolesta.
Ennen ohjelmaan tuloa sain viestin iranilaiselta ystävältä, -
joka ei enää asu Iranissa.
Hän kysyi: "Miksi EU ei seiso Iranin kansan rinnalla?"
Emme koordinoineet tätä etukäteen, mutta olin mielissäni, kun Charlie -
muistutti, että Euroopan pitää seistä Iranin kansan, ei mullahien, puolella.
Tämäkin on historian oikealla puolella seisomista.
Lähestymme Auschwitzin vapauttamisen 75:ttä muistopäivää.
Pitää aina kysyä: "Seisommeko historian oikealla puolella?"
Vastustammeko tyranniaa ja totalitarismia?
Puolustammeko ihmisten oikeuksia ja arvokkuutta, -
tässä: israelilaisten ja myös iranilaisten?
Tämän tulisi voimistaa ja virkistää meitä Israelin ystävinä, -
jotka arvostamme juutalaista kulttuuria -
ja haluamme vastustaa antisemitismiä entistä vahvemmin v. 2020.
Loppupuheenvuoro teille, Charlie.
Minkälaisia mahdollisuuksia ja haasteita -
Euroopan parlamentti kohtaa tuessaan Israelille ja juutalaisille -
vuonna 2020 ja uudella vuosikymmenellä?
Jokaisella Euroopan parlamentin jäsenellä on nyt hyvä tilaisuus -
puolustaa yksin olevia.
Sellaisia tilaisuuksia tulee melko harvoin. Se kannattaa hyödyntää.
Rohkaisen siihen kaikkia kollegojani.
Rohkaisen heitä myös tutustumaan BDS-liikkeeseen tarkemmin.
Sen pyrkimys ei ole taistella juutalaisasutuksia vastaan -
vaan Israelin valtion olemassaoloa vastaan. Se on haaste.
Lisäksi Euroopan parlamentin yksi haaste on mielestäni -
estää meppejä kutsumasta tänne terrorismin sympatisoijia -
ja henkilöitä, joilla on kytköksiä terroristijärjestöihin.
Vielä Euroopan parlamentin tulisi haastaa itsensä -
ottamaan Israelin kokemukset huomioon.
Terrorismia käsittelevä valiokunta ei kutsunut asiantuntijoita Israelista, -
kun se viime vuonna yritti laatia strategiaa EU:lle.
Meillä on siinä paljon opittavaa.
Totta. Kiitos, että olitte vieraana vuoden 2019 viimeisessä ohjelmassa.
Hyvää joulua ja uutta vuotta!
Kiitos myös katsojille seurasta.
Loimme katsauksen vuoden 2019 pääuutisiin ja -tapahtumiin -
EU:ssa sekä Lähi-idässä ja Israelissa.
Toivotamme kaikille hyvää joulua ja onnellista uutta vuotta!
Jatketaan uudellakin vuosikymmenellä vahvaa tukea täällä Euroopassa -
Israelille ja juutalaisille. Kiitos, että katsoit ohjelman.
Suomennos: Marianne Tenetz